NaiveNeuron/SloPal huggingface dataset:
Pčolinská, Adriana, poslankyňa NR SR (2019-10-23):
Ďakujem pekne za slovo. Takže ako som spomenula v úvode, pokračujeme v tej šnúre duálneho vzdelávania. V tomto prípade opätovne ten návrh zákona tentokrát vstupuje a upravuje školský zákon. Opätovne sú tam veci, ktoré budem technicky menovať, veci, ktoré vzišli z tých rokovaní s predstaviteľmi zamestnávateľov, ktorí majú bohaté skúsenosti s aplikáciou praktického vyučovania. V tomto prípade by som na úvod povedala, že jedným z benefitov systému duálneho vzdelávania je to, že prehlbuje záujem žiakov o technické odbory. Je to spôsob, ako v podstate zatraktívniť to štúdium, lepšie reflektovať na potreby trhu a znamená to pre budúcich absolventov konkrétnej strednej odbornej školy väčšiu šancu, že uzatvoria reálnu pracovnú zmluvu. Pokiaľ ide o tie jednotlivé pripomienky, tá prvá, ktorá vzišla, alebo tá prosba zakomponovať to do novely školského zákona bola pripomienka, ktorá navrhuje zriadenie centrálneho registra študentov, ktorý by ukazoval, aké sú efektívne stránky aplikácie tohto duálneho vzdelávania v praxi. Druhá vec, ktorá bola veľmi často spomínaná a najviac rezonovalo, rezonovala v našich diskusiách, bolo, aby sa pamätalo na to, ak študent napríklad sa rozhodne zanechať štúdium bez vedomosti alebo upovedomenia zamestnávateľa, aby takýto študent v podstate bol povinný kompenzovať náklady spojené s financovaním jeho praktického vyučovania, podobne ak škola rozhodne o prestupe žiaka na inú strednú školu, resp. ak žiak musí opakovať ročník a udeje sa to opätovne bez vedomosti zamestnávateľa, aby škola bola povinná refundovať alebo kompenzovať tie finančné náklady, ktoré boli vynaložené zo strany zamestnávateľa na praktické vyučovanie alebo praktickú prípravu žiaka strednej odbornej školy. Ďalšia vec, ktorá je spomínaná v tej, v tomto druhom návrhu zákona, sa týka skúšobných komisií, kde sa jasne postuluje minimálny počet členov skúšobných komisií v prípade, že nie je napríklad z priestorových dôvodov možné vykonať skúšku, či už maturitnú, alebo záverečnú, pred plným počtom členov komisie. Vo všeobecnosti možno povedať, že celé to gro alebo tá hlavná podstata, myšlienka alebo idea tohto druhého návrhu zákona spočíva v tom, aby sa takpovediac v tom dobrom slova zmysle celé bremeno alebo tá zodpovednosť za praktické vyučovanie presunula na plecia zamestnávateľa a aby sa tak nejakým spôsobom eliminovali straty toho finančného charakteru, ktoré sú na pleciach zamestnávateľa v prípade z niektorého z tých scenárov, ktoré som spomínala, a taktiež aby sa obmedzila, alebo aspoň minimalizovala strata potencionálneho zamestnanca. Čiže toľko k tomuto druhému zákonu. Ako v prvom prípade, tak aj v druhom verím, že nájde podporu, ako ja hovorím, naprieč celým politickým spektrom, pretože je to pre dobro veci, zlepšenie fungovania systému duálneho vzdelávania a tým pádom pre dobro ako žiakov samotných, tak aj občanov nášho Slovenska. Ďakujem.
Pellegrini, Peter, predseda NR SR (2015-09-18):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 123 poslancov, za hlasovalo 78, zdržalo sa 45 poslancov. Konštatujem, že Národná rada sa uzniesla, že tento návrh zákona prerokuje v druhom čítaní.
V. Veteška, podpredseda NR SR: (2005-06-23):
S faktickými poznámkami, prosím mikrofón pre pani poslankyňu Tóthovú.
Fronc, Martin, poslanec NR SR (2015-11-13):
Ďakujem, pán predseda. Pán minister, ak toto zvýšenie dôchodkov je pravda a len pre skupinu sudcov a prokurátorov, tak je to škandál, ktorý nemá obdobu. Dnes, keď mnohí občania nemajú dôchodok ani 300 eur, keď minister a ministrov, a vláda pozostáva zo 16 členov, má po plnom odslúženom funkčnom období dôchodok polovičný, i keď toto nie je podľa mňa v tejto chvíli pre mňa problém, keď donedávna prezident, a máme troch dôchodcov prezidentov, mal dôchodok 1 000 eur, tak to je naozaj škandál. Ale čo vnímam ako škandál vo vzťahu k tomu, že učiteľom, ktorí majú také platy nízke, aké majú, idete zvýšiť plat ani nie o 30 eur, a tuná sa takýmto spôsobom zvýšia dôchodky, tak to, pán minister, musím povedať, že ste stratili cit. To je normálne politický cynizmus!
Bugár, Béla, podpredseda NR SR (2018-06-13):
Hlasujeme o procedurálnom návrhu pána poslanca Blanára – nepokračovať v rokovaní.
Szalay, Tomáš, poslanec NR SR (2023-12-18):
Ďakujem pekne. Ďakujem aj Simone Petrík za jej príspevok. A po tých všetkých diskusných príspevkoch mám stále pocit, že tu neriešime otázky morálky v tomto parlamente, ale riešime horalky ako menej dôležitejšie témy. Keby ministerstvo športu, alebo keby celý tento zákon bol len o ministerstve športu ako tej trafike, ktorú tu treba dať jednému koaličnému partnerovi, nehovorím, že dobre, ale dokázal by som pochopiť, že ten návrh zákona, možno by tu prebehla nejaká búrlivá diskusia, ale rozhodne by neprebehla taká búrlivá, aká teraz prebieha, pretože okrem tej trafiky sa z tohto zákona stal taký vehikel pre škodlivosti, hej? Viacerí tu diskutujeme o tom, či pôjde Gašpar na SIS-ku, neprekvapilo by ma účelovosť takejto zmeny zákona, lebo rovnako účelová je navrhnutá zmena šéfa Úradu pre dohľad nad zdravotnou starostlivosťou alebo zmena výberu šéfa protimonopolného úradu, vložili sa sem prechod armádnych licencií z ministerstva hospodárstva na ministerstvo obrany, neviem, jak to súvisí so športom alebo s cestovným ruchom, nebola odôvodnená skrátenosť tohto legislatívneho procesu, to sme tu už, myslím, že dosť veľa rozoberali, nebola odôvodnená zmena tých, tých paragrafov, chýba tam doložka normálna, teda nie chýba, je tam tá doložka vplyvov, ale normálna doložka vplyvov a... vravím, je to celé vehikel, vehikel pre škodlivosti a nielen obyčajná trafika pre Andreja Danka. Viacero pozmeňovacích návrhov k tomuto zákonu už bolo predložených, tie, ktoré, ten, ktorý bol predložený v príspevku pani Petrík, rozhodne, rozhodne podporujem a budem, budem zaň hlasovať. Ďakujem veľmi pekne.
Vaňová, Jarmila, poslankyňa NR SR (2020-05-15):
Ďakujem, pani Žitňanská, za vaše slová, pretože som s nimi úplne stotožnená a ďakujem pani komisárke za to, za tú správu a za všetku tú vašu prácu, ktorú robíte. Téma znevýhodnených zdravotne postihnutých ľudí mi je blízka a takisto sa jej venujem veľmi dlho. Možno, možno by som len chcela upriamiť, pretože ja som sa špecializovala viac-menej na nepočujúcich ľudí a najmä na deti a rodiny s nepočujúcimi deťmi, kde na Slovensku tak ročne máme takých dvesto nepočujúcich detí podľa štatistík, a týmto deťom sa vie dnes veľmi efektívne pomáhať v rámci kochleárnej implantácie a problém vidím jedine v tom, že je to technická záležitosť a v podstate tam ide o tú výmenu tých bateriek, ktoré sú pre mnohé rodiny často finančne dosť náročné. Takže budem veľmi rada, ak budeme môcť spolupracovať, držím palce a prajem všetko dobré. A ďakujem veľmi pekne za vašu správu.
P. Hrušovský, predseda NR SR: (2004-10-20):
(Hlasovanie.) 142 prítomných, 84 za návrh, 42 proti, 16 sa zdržalo. Návrh sme schválili.
Klus, Martin, poslanec NR SR (2020-03-20):
Sľubujem. (Potlesk.)
Poliačik, Martin, poslanec NR SR (2013-05-22):
Teraz budeme hlasovať o bodoch spoločnej správy, ktoré boli vyňaté na osobitné hlasovanie, keďže pán poslanec Gál žiadal, aby bolo hlasované o každom zvlášť, budeme najprv hlasovať o bode 2 spoločnej správy. Odporúčanie gestorského výboru je schváliť.
Bugár, Béla, podpredseda NR SR (2010-12-14):
Ďakujem. Otváram rozpravu. Ako vidím, nikto do rozpravy sa ústne nehlási. Končím možnosť sa prihlásiť do rozpravy. A prerušujem rokovanie o tomto bode programu. Ďalším návrhom je v prvom čítaní vládny návrh zákona, ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov (tlač 179). Pán minister vnútra, nech sa páči, máte slovo.
M. Vášáryová, poslankyňa: (2008-11-05):
Ja si myslím, pán minister, že arm-lenghts principle, teda ten európsky princíp, ktorý sa doteraz presadzoval vo financovaní kultúry, je tá budúcnosť, akým spôsobom financovať kultúru. Ja mám, samozrejme, ešte iné predstavy. A možno moje predstavy ešte idú ďalej ako vaše. Ale v tomto zmysle by som na vás chcela apelovať. Ja som vystúpila proti návrhu pani Tóthovej, pretože mám veľmi nemilé skúsenosti, keby fond posudzoval filmové projekty podľa toho, či prispievajú k národným záujmom alebo k ochrane morálky alebo podobných záležitostí. Chcela by som na vás apelovať, pretože ako hovorili starí ľudia, a tí mali pravdu, veľmi krásne formulované požiadavky vedú zvyčajne do pekla. A tieto vedú do pekla cenzúry. Ja si myslím, že budete pristupovať ku kreovaniu správnej rady zodpovedne a v správnej rade budú sedieť ľudia, ktorí sami budú vedieť posúdiť, či návrhy predložených filmov zodpovedajú určitým civilizačným kritériám. A čo sa týka zodpovednosti. Samozrejme, ja v tejto dikcii zákona stále cítim, pán minister, určitú rozloženosť zodpovednosti, to som aj v prvom čítaní kritizovala, ale snáď to ukáže prax, ako to bude fungovať. Ďakujem pekne.
Kuriak, Milan, poslanec NR SR (2020-07-09):
Ďakujem za slovo. Pani poslankyňa Cigániková, ja nechápem, prečo máte na smiech ochranu plodu? Nie je to žiaden plod, ale od počatia je to živé dieťa. Nemenovaná pani na nedávnom proteste proti interrupciám, kde bolo plno neplnoletých detí, sa vyjadrila, že ešte aj dva týždne pred pôrodom v lone matky to nie je žiadne dieťa, ale je to iba plod a dieťaťom sa stane za veľmi, na počudovanie, za veľmi krátku dobu, stačia na to dva týždne. Je to tak, no neviem, pre mňa je to veľmi smiešne a môžem povedať, že aj choré. Jej stačilo na to dva týždne, aby nastalo k takejto zmene. Čo sa týka posudku od lekára, je veľmi dobré, že nestačí posudok iba od jedného, nakoľko bolo veľmi veľa prípadov, kedy sa lekári mýlili a dali zlý posudok, akurát tým vystrašili budúce matky, ale, chvalabohu, bolo veľa takých, ktorí nedali na rady týchto lekárov, ale dieťa vynosili a nejakým zázrakom sa mnohé deti narodili zdravé. Nerozumiem, prečo vám tak veľmi záleží na interrupciách, na zabíjaní nevinných detí. Interrupcia nie je žiadne prerušenie tehotenstva, ale chladnokrvné ukončenie života nevinného dieťaťa. Dajme šancu narodiť, dajme šancu narodiť sa deťom tak, ako sme ju dostali my od svojich rodičov. Moji rodičia dali život deviatim deťom, za čo som im nesmierne vďačný, a som rád, že ja som mohol dať život siedmim deťom. A ďakujem aj, aj za vás vašim rodičom, že máte možnosť tu byť medzi nami. (Potlesk.)
Bugár, Béla, podpredseda NR SR (2010-09-08):
Pán poslanec Čaplovič.
Viskupič, Jozef, poslanec NR SR (2014-10-30):
Sú vystúpenia, ktoré idú po podstate, a mám pocit, že tuná sa podarilo, ako sa vraví, buď zaťať do živého, alebo stúpiť niekomu reálne na otlak, lebo to, čo sa stalo následne, že sa až v takých prehnane emočných, podľa mňa nie veľmi vhodných výlevov, lebo som nezachytil doteraz žiadny fakt. Takže gratulujem, že sa to podarilo pozbierať, a mám pocit, že nech už tú debatu budú točiť akokoľvek a nech už budú reagovať a nevšimnú si, že medzičasom sa pri kecpulte vymenili rečníci z obvinenia a budú nás obviňovať z toho, že nie sme pripravení, tak ďakujem aj za tento príspevok. A ja som to pochopil, to ocenenie vášho kolegu z klubu, že sme, áno, reálne poďakovali a žiadny výsmech alebo niečo podobné som v tomto prípade nezachytil. Takže, ďakujem aj za tento uhol pohľadu. (Potlesk.)
Lipšic, Daniel, poslanec NR SR (2013-10-24):
Ďakujem za reakcie kolegom. Ja si myslím, ale ministerka na to neodpovie v rozprave, lebo ani nemá čo na to povedať. Ja som to hovoril aj kvôli tomu, že tuná viacerí poslanci toho nejakého dajme tomu ideologického krídla SMER-u, mladší či tí skôr narodení, rozprávali o tom, ako proste máme rozdielne predstavy, ľavica, pravica, vy biznis a my zdravie človeka. Nie. Nie. Ja si myslím, a to aj ukazujú prieskumy, že dokonca aj voliči SMER-u vedia, že vláda Roberta Fica je vládou finančných skupín. A to vychádza v prieskumoch. Väčšina voličov SMER-u vie, že vládu Roberta Fica ovládajú finančné skupiny a oligarchovia a že sa kradne. Ale majú aj pocit zatiaľ, že však to asi každý, ale aspoň oni tak trošku sociálnejšie, tak súcitnejšie fungujú. Však jasné, oligarchovia ich ovládajú, to prieskumy ukazujú pri voličoch SMER-u. Lenže mne sa zdá, že začína táto fasáda padať. Proste čo je viac sociálne, viac súcitné, ako za každú cenu bojovať za každý ľudský život? Aj ten neznámy, aj ten neprivilegovaný, aj ten bežný. Každý z nás je bežný. A ak neviete zabezpečiť alebo svojím, svojou vinou zdravotnú starostlivosť alebo ju ohrozíte v nejakom čase na nejakom mieste, čo je na tom sociálne? Čo je na tom súcitné? Čo je na tom solidárne? Ľudia podľa mňa na Slovensku potrebujú konečne mať nejaký pocit nielenže sociálneho štátu a fráz, ale aj sociálnej spravodlivosti. Spravodlivosti. Takej normálnej ľudskej spravodlivosti. A ja som presvedčený, že teda za vašej vlády sa pocitu ľudskej spravodlivosti, žiaľ, nemajú šancu domôcť. (Potlesk.)
Grausová, Natália, poslankyňa NR SR (2016-09-07):
Tak nebola som vyzvaná. Dobre. Pani Žitňanská, chcem sa spýtať, že či nie je extrémistom, naopak, ten, tí, ktorí rozkradli a rozkrádajú tento zákon, tí, čo sem chcú navláčiť moslimských kolonizátorov a hrdlorezov, tí, čo za pár halierov rozdali strategické podniky do zahraničia, čo chcú vypredať aj našu pôdu pod zadkom, ktorú máme, a možno v budúcnosti aj našu vodu. A chcem vám odporučiť, že nezaškodilo by možno, keby ste si taký rok pobývali, žili v jednej cigánskej osade niekde na východnom Slovensku, pokúsili sa ich integrovať a potom hovorte o takýchto veciach. A dúfam, že budete aj cigánskych extrémistov brať za extrémistov a aj keď si sem navláčime moslimských extrémistov, dúfam, že aj tí budú považovaní za extrémistov. A kto ste vy, aby ste si osobovali a vôbec pár ľudí osobovali rozhodovať o tom, kto sú extrémisti? Pretože extrémisti sú práve tí druhí, ktorí kradnú, ktorí rozkrádajú tento štát. A dúfam, že budete postihovať aj protislovenské vystúpenia kohokoľvek. A ešte sa chcem opýtať, že keď mňa niekto nazve fašistom alebo extrémistom, či mu môžem dať, streliť facku vrátane ministra alebo predsedu parlamentu, pretože včera to vlastne tým postojom k facke poslanca Osuského sa to, bolo to parlamentom odobrené. Takže či môžem komukoľvek z vás vrátane ministrov a podpredsedov parlamentu, či ich môžem preplieskať. (Potlesk.)
Laurenčík, Milan, podpredseda NR SR (2021-06-30):
Ďalšiu faktickú poznámku má pán poslanec Marek Šefčík, nech sa páči.
Nicholsonová, Lucia, podpredsedníčka NR SR (2016-06-15):
Reagovať na faktické poznámky bude pani poslankyňa Grausová. Nech sa páči.
K. Tóthová, poslankyňa: (2008-02-06):
O čo ide. Požiadavka moderná je požiadavka objektivity. Tá je historicky stará. Ak aj pred deväťdesiatimi rokmi vychádzali z podmienky a požiadavky na objektívne a pravdivé informácie v tlači. V prípade, ak to tak nebolo, boli nápravné mechanizmy. Prijaté nápravné mechanizmy v Európe. Budeme citovať ešte v druhom čítaní viacej konkrétnych medzinárodných aktov. Jasne hovoria o oprave a o odpovedi. Znovu uvádzam Rezolúciu č. 1003 o etike novinárstva, kde v bode 27 sa výslovne hovorí, že v záujme zosúladenia aplikácie a výkonu práva, teda na objektívne v členských štátoch Rady Európy, musíme realizovať rezolúciu o práve na repliku. To je to, o čom tu už bolo povedané mojim kolegom. V určitých materiáloch došlo k pochybeniu. Ja som v tomto parlamente už aj iné pochybenia uvádzala. Bol zlý preklad... (Prerušenie vystúpenia časomierou.)
P. Paška, predseda NR SR: (2009-04-16):
(Hlasovanie.) 136 prítomných, 37 za, 72 proti, 27 sa zdržalo. Tento návrh sme neschválili.
Glváč, Martin, podpredseda NR SR (2017-06-15):
Pán poslanec Jarjabek.
Hrušovský, Pavol, podpredseda NR SR (2011-02-03):
Hlasujeme. (Hlasovanie.) Prítomných 147, 78 za návrh, 1 proti, 68 sa zdržalo. Konštatujem, že Národná rada Slovenskej republiky vládny návrh zákona o organizácii štátnej podpory a výskumu schválila. Ďakujem, pán poslanec Osuský, za spoluprácu pri prerokúvaní návrhu zákona.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 143 poslancov hlasovalo za 82, proti 2, zdržalo sa 56, nehlasovali 3. Národná rada pridelila návrh tohto zákona výborom, určila gestorský výbor a príslušné lehoty. Páni poslanci, máme pred sebou štyri hlasovania, alebo päť hlasovaní, ktoré odhlasujeme o 17.00 hodine. Končíme teda načas a želám vám dobrú chuť. Budeme pokračovať v rokovaní o 14.00 hodine. (Reakcia z pléna.) Áno, prepáčte. Pani poslankyňa Zmajkovičová.
Cmorej, Peter, poslanec NR SR (2022-11-08):
Hlasovali sme o všetkých bodoch môjho pozmeňujúceho a doplňujúceho návrhu. Teraz prejdeme k hlasovaniu o pozmeňujúcom a doplňujúcom návrhu pani poslankyne Andrejuvovej.
Hrnčiar, Andrej, podpredseda NR SR (2019-04-02):
Ďakujem, dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi. Pán poslanec Lukáč je spravodajca, ktorého určil navrhnutý gestorský ústavnoprávny výbor, je tu niekto z ústavnoprávneho výboru ešte? (Reakcie z pléna. Krátka pauza.) Nech sa páči, pán poslanec Marosz.
M. Sabolová, poslankyňa: (2008-07-03):
Takže vám ďakujem za sprostredkovanú odpoveď.
Beblavý, Miroslav, poslanec NR SR (2018-05-09):
Aha, nestihol, tak verím, že sa na túto príležitosť, lebo teda naozaj bol by som rád, keby sa vyjadril, a ak by sme mohli vedieť, lebo ja ak naozaj sa verejne zaviaže k podpore odvolať pána Glváča, ja tu miestne sľubujem, že ja budem hlasovať za odvolanie pani Krištúfkovej, len na to potrebujem tento jeho záväzok. A teraz všeobecnejšie, a to je môj odkaz aj pre pána Baránika, aj pre ďalších. No ak chceme byť to lepšie Slovensko, tak musíme byť to lepšie Slovensko. Nemôžu naši ľudia byť krytí len preto, že sú teraz naši, alebo sú to naši budúci koaliční partneri. Jednoducho musíme uplatňovať rovnaké nároky. Ako som konštatoval, ja chápem, že v tomto parlamente je veľmi ťažké tie nároky uplatňovať, pretože veľa ľudí by bolo potom vylúčených z rôznych výborov, keby sme tu začali byť konzekventní. Uznávam, že dominantne na strane vládnej koalície, ale ako vidíme v tomto prípade nie len, nie stopercentne. A ak my v takomto prípade to postavíme len na tom, že my sme 120-percentne solidárni ako opozícia, tak sa potom nemôžme diviť, že nedokážeme získať tú dôveryhodnosť, ktorú už tá druhá strana úplne stratila. Ale my chceme byť iní, ako oni, my chceme byť lepší, ako oni. Takže to je, to je môj odkaz, ale ja naozaj súhlasím, že pani Krištúfkovú možno odvolať len vtedy, ak je to začiatok celkového nového prístupu. Nie, ak ide o nejakú vendetu voči pánovi Krajniakovi, alebo ak ide o nejakú formu zakrývania škandálov či už SNS alebo koalície. Preto aj tá podmienka. No ale na záver k pánovi poslancovi Čížovi, ktorého teda prúd vedomia, nie každý a nie vždy rozumie, ale každého fascinuje. No, pán poslanec, ak budete žiť alebo nejakým spôsobom hovoriť, že sa nehanbíte za to, že ste blízky kamarát s pánom Vadalom, tak aj vás navrhneme odvolať, ak taká možnosť bude, lebo to by bolo naozaj veľmi závadové, závadová situácia... (Prerušenie vystúpenia časomerom.)
Bašistová, Alena, poslankyňa NR SR (2018-05-09):
Vážený pán predsedajúci, vážené panie poslankyne, páni poslanci, v rozprave vystúpilo päť poslankýň. Nakoľko pani poslankyňa Zimenová dala procedurálny návrh vrátiť návrh zákona navrhovateľovi na dopracovanie, prosím, pán predsedajúci, dajte najskôr hlasovať o tomto návrhu.
Grendel, Gábor, podpredseda NR SR (2020-06-10):
Pán poslanec Dobeš.
P. Frešo, poslanec: (2007-03-28):
Myslím si, že Slovensko by túto šancu malo využiť, malo by túto historickú šancu využiť a ukázať, že to miesto v Rade bezpečnosti nie je formálnou záležitosťou, naozaj, že tento región reprezentujeme a dokážeme, keď už nie presadiť, tak aspoň tlmočiť záujmy ľudí, ktorí žijú v tomto regióne. Ja som rád a oceňujem, že pán minister zahraničných vecí je prítomný počas tejto diskusie, je to výnimka medzi ministrami, pokiaľ ide o poslanecké návrhy, ja mu touto cestou chcem poďakovať, ale bol by som rovnako rád, keby aj obsah tej diskusie, aj to, k čomu sa väčšina rečníkov vyjadrila kladne, to znamená k tomu, že nie sú za nezávislosť Kosova. Sú za to, aby Kosovo zostalo ako súčasť Srbska, aby to tlmočil prostredníctvom svojich podriadených tam, kde to má. Ďakujem veľmi pekne.
Šeliga, Juraj, podpredseda NR SR (2020-09-18):
Ďakujem pekne. Teraz poprosím pána spravodajcu, pána Róberta Haláka, aby predniesol návrh, ktorý určil navrhnutý gestorský výbor.
Uhrík, Milan, poslanec NR SR (2018-05-28):
Pán poslanec, skutočne téma alebo otázka mandátu tých zahraničných mimovládnych organizácií alebo teda slovenských mimovládnych organizácií, ale financovaných zo zahraničia je veľmi akútna, pretože mnohé vystupujú ako keby zastupovali trištvrte obyvateľov Slovenska, pričom, samozrejme, v reáli zastupujú iba hŕstku ľudí. Hŕstku ľudí, ktorá sama seba vyvolila a pasovala sa do nejakých hovorcov nejakej skupiny, o ktorej ale nikto nikdy nepočul a nikto nikdy ju nespočítal, pretože vždy, keď príde na voľby, tak len tam sa ukazuje, že ktorý názorový prúd má aké reálne zastúpenie. To, že zahraniční agenti nie sú v pôsobení štátov ničím novým, to je snáď proste zjavné. Bolo by naivné domnievať sa, že akési zahraničné spravodajské služby a spravodajské hry v zahraničí zanikli spolu so studenou vojnou. Ja si to vôbec nemyslím, práve naopak, myslím si, že stále to pokračuje akurát trošku sofistikovanejšími prostriedkami. Ale vy ste spomínali tam tú vlastizradu a mne nedá nepripomenúť, keď sa tu hlasovalo o vyslaní slovenských vojakov na ruské hranice, že to boli práve poslanci zo strany SaS, ktorí tu vykrikovali niečo o vlastizrade. O vlastizrade tých, ktorí nechcú podporiť vyslanie slovenských vojakov na ruské hranice. To znamená, že každý, kto nechce, aby naši vojaci tam išli, tak je vlastizradný, pretože Slovensko je členským štátom Severoatlantickej aliancie a kto nesúhlasí s politikou NATO, tak je automaticky vlastizradca. To znamená, že podľa tejto logiky by sme sa už nikdy v živote nedokázali z tej špirály NATO alebo poklonkovania Spojeným štátom americkým, tej ich agresívnej zahraničnej politike teda, z tejto špirály by sme sa už nikdy nedokázali vykrútiť, lebo ktokoľvek, kto by to kritizoval a chcel navrhnúť nejakú alternatívu, tak by bol označený za vlastizradcu. Čiže táto rétorika týchto mimovládnych, nazvem ich, agentov je skutočne, skutočne proste príznačná a tento návrh zákona, samozrejme, podporíme.
Kočiš, Eduard, poslanec NR SR (2021-10-20):
Veľmi pekne, veľmi pekne ďakujem kolegom za faktické poznámky, či už za podporu tohto zákona v širšom, alebo nejakom užšom meradle (ruch v sále), ale čo je to najdôležitejšie, na čo musíme naozaj všetci, ktorým nám naozaj ide o zdravie všetkých našich spoluobčanov, ktorí chcú športovať či už v interiéri, alebo exteriéri, tak musíme sa pozrieť najmä na, na to, ako fungujú tieto športoviská v zahraničí, a nemusíme ísť ani ďaleko, stačí ak pôjdeme do Českej republiky, do Poľskej republiky alebo do Maďarska. Exteriérové a interiérové športoviská sú, dá sa povedať, sto rokov pred tými našimi, a len keď pôjdeme blízko za hranice v rámci Slovenska smerom k Čechám, tak každá jedna maličká obec má už 15 rokov ihrisko s umelou trávou, každé jedno okresné mesto má minihokejový štadión, čo sa nám naozaj na Slovensku môže iba snívať. A čo sa týka tzv. národných centier športu, tak na Slovensku nám funguje len naozaj minimum, čiže nestaráme sa o kolektívne športy, nestaráme sa o individuálne športy a o športy, ktoré nám kedysi prinášali obrovský úspech a obrovské medaily z kadejakých podujatí, tak tie naozaj upadajú a záujem o ne klesá, čiže naozaj prvoradá úloha štátu, samosprávy, ale aj vyšších územných celkov je to, aby sa podporoval zdravý životný štýl, aby sa podporoval vzťah k športu, a začať musíme už od toho najútlejšieho detstva, čiže u detí, u mládeže a takto naozaj nám bude rásť zdravá populácia, zdraví obyvatelia a šport naozaj neubližuje, šport naozaj pomáha. Ďakujem pekne.
Glváč, Martin, podpredseda NR SR (2019-04-03):
Pani poslankyňa Milanová.
P. Paška, predseda NR SR: (2008-05-13):
Pani poslankyňa Rosová, nech sa páči.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 137, za 133, proti 1, zdržali sa 2, nehlasoval 1. Konštatujem, že Národná rada schválila vládny návrh zákona o teste proporcionality v oblasti regulácie povolaní. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 597/2003 o financovaní základných škôl, stredných škôl a školských zariadení, tlač 264, bod 36 schváleného programu. Dávam slovo spoločnej spravodajkyni z výboru pre vzdelávanie, vedu, mládež a šport poslankyni Viere Leščákovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 264.)
V. Sopko, poslanec: (2002-02-13):
To znamená, pán predsedajúci, že najprv by sme mali hlasovať o tomto procedurálnom návrhu pána poslanca Tuchyňu a pána poslanca Krajčiho. Viac k vystúpeniam nemám čo dodať.
Linhart, Patrick, poslanec NR SR (2021-11-03):
Ďakujem za slovo. Pán poslanec Tomáš, ja si ťa naozaj veľmi vážim ako veľmi dobrého politika a rečníka a naozaj si to priznám, že som mladý politik, ja sa mám čo učiť od teba. Rečníctvo, rétorika, držanie tela, všetko. Naozaj je to fantastické, takže to je taká pochvala. Vo veľa veciach sa aj zhodneme, máme aj spoločné názory, v TA3, keď sme boli spolu, tak sme sa zhodli na tom, že zbytočné, zbytočné je predlžovať núdzový stav a bol som prvým koaličným poslancom, ktorý sa postavil proti zbytočnému predlžovaniu núdzového stavu. Ale mám tu pár faktov, lebo si povedal, že, že dostatočne nepomáhame. Hovoríš, že sme nič neurobili, tak je tu pár ďalším faktov, ktoré som si pripravil. Zaviedli sme SOS dotáciu. Pozriem, koľko mám času. Minútu. Zaviedli sme SOS dotáciu, na základe ktorej môže dostať finančnú pomoc štátu aj človek, ktorý na žiadnu inú systémovú pomoc štátu v krízovom období nemá nárok. Celkove sme na SOS dotáciách vyplatili v rokoch ´20, ´21 viac ako 80 mil. eur a pomohli sme desiatkam tisíc ľudí, ktorí by inak zostali bez pomoci. Ďalej. Zvýšili sme dotáciu na stravu pre deti od 6 do 15 rokov, a to sa ma priamo týka ako potravinára, z 1,20 eur na deň na 1,30 eur na deň. Zároveň sme dali rodičom na výber, či chcú namiesto týchto dotácií finančný príspevok vo forme zvýšeného daňového bonusu, ktorý môžu čerpať aj cez prázdniny. Posledná vec. Zrušili sme doplatky za lieky pre deti od šesť rokov, pre osoby s ťažkým zdravotným postihnutím a pre dôchodcov. A ešte jednu stihnem. Znížili sme na polovicu zrážky, ktoré môžu exekútori mesačne zrážať zo mzdy alebo z dôchodku. Pomohli sme tak takmer miliónu ľudí ušetriť desiatky až stovky eur mesačne v ich rodinných rozpočtoch. Ďakujem.
Bugár, Béla, podpredseda NR SR (2018-11-28):
Pán poslanec Kaliňák.
M. Hort, podpredseda NR SR: (2007-02-02):
Pani kolegyňa Nachtmannová, ak vy ste to, čo som hovoril, vnímali ako osobné útoky na niekoho, tak vás poprosím, nájdite, ak som citoval, niekoho vyjadrenia. Myslím tým konkrétne aj vášho predsedu, či som povedal niečo, čo nebolo povedané. A ak tu použijem slovo zbabelosť, tak si myslím, že som to použil preto, lebo som si v stredu všimol, že to nebolo prvýkrát, keď pán premiér sa snaží takýmto spôsobom vyhnúť aj nepríjemným otázkam. Ako to robí s novinármi, to je problém ich vzájomného vzťahu, ale to, že tuto je v takýchto prípadoch opozícia bezbranná, tak nemôžeme inak nazvať ako slovom, ktoré sa na to najlepšie hodí. Pokiaľ ide o to vaše vyjadrenie, všetko plynie, tak ako ste to vysvetlili, tak to bolo povedané vo vzťahu k roku 1948 a toho, čo teraz sa tu ticho, ale pomaly nastoľuje. Viete národ, ktorý sa nepoučí zo svojej minulosti, tak si ju bude musieť prežiť ešte raz. A ja by som nebol rád svedkom toho, aby sme si to, čo sme tu zažívali za 45 rokov spolu prežili znova. Ja si myslím, že tí, ktorí sú pri moci okrem toho, že by mali byť trošku vizionári aj v tom, kam chceme tento národ ekonomicky dotiahnuť, tak by sa mali trošku starať viac aj o dušu národa. Ak tu bola zdevastovaná duša národa v tom, že ľuďom zabránili podnikaniu, starať sa o samých seba atď., že tu bol jeden primitívny materializmus a navyše „štát sa o vás postará“, tak liečenie tejto duše národa je výzva pre všetky generácie, ktoré prídu po tom, čo padol komunizmus. No len vy to robíte presne naopak. A pánovi Senkovi chcem poďakovať, že ocenil, že som hovoril po slovensky a že som nezneužil slovenčinu na vulgarizmy. Ďakujem pekne. (Potlesk.)
Kollár, Boris, predseda NR SR (2022-11-30):
Ja by som chcel povedať, že som sa už naučil aj to, to, to maďarské meno Szőllős, Szőllős už to viem vyslovovať, pán, pán kolega, tak sa ospravedlňujem, už to viem.
P. Hrušovský, predseda NR SR: (2005-09-21):
Otváram rozpravu. Nehlási sa do rozpravy z prítomných pánov poslancov žiaden. Prerušujem rokovanie. Prosím pána ministra životného prostredia, aby z poverenia vlády Národnú radu informoval o stanovisku vlády k návrhu zákona o ochrane ovzdušia, o poplatkoch za znečisťovanie ovzdušia a o poplatkoch za znečisťovanie ovzdušia v znení neskorších predpisov (tlač 1254). Nech sa páči. [Rokovanie o vládnom návrhu zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov a o zmene zákona č. 401/1998 Z. z. o poplatkoch za znečisťovanie ovzdušia v znení neskorších predpisov , tlač 1254.]
Z. Kramplová, poslankyňa: (2009-10-23):
Ja tiež nie som spokojná s tým, že financie sa krátia. Nie som spokojná tiež s tým, že hodnotenie nie je také, aké by som si predstavovala, ale robíme veci, ktoré sú nesmierne dôležité pre zahraničných Slovákov. Zahraniční Slováci pozitívne vnímajú aktivity úradu. Ja si myslím, že to, že sa opakujú niektoré akcie, je cielené, pretože Slováci v zahraničí si zvykli v určitých intervaloch prichádzať na určité kultúrne aktivity, ktoré realizuje úrad pre Slovákov žijúcich v zahraničí. Takže ja som tiež mala a mám názor, že dá sa robiť aj lepšie, ale treba povedať kde, ako a nielen kritizovať. Som za to, aby viac finančných prostriedkov bolo pridelených úradu pre Slovákov žijúcich v zahraničí z peňazí, ktoré sa dávajú na financovanie národnostného školstva, a to najmä maďarského, pretože Slovenská republika musí suplovať aj to, že maďarská vláda nevie zabezpečiť vyučovanie Slovákov žijúcich v Maďarsku v slovenčine, tak ako my to zabezpečujeme pre našich občanov maďarskej národnosti. A verím, že spoločne raz tento úrad aj tieto aktivity skutočne budú na úrovni, tak ako si to želáte vy a ako si to želám aj ja a ako si to želá Slovenská republika. Ďakujem.
Mikloško, Jozef, poslanec NR SR (2015-05-14):
Ďakujem pekne. K pánovi Vašečkovi, páči sa mi to, je to ľudské a racionálne. Slováci by mohli, aj majú k tomuto snáď vzťah, Taliani majú. Proste tú solidaritu, ľudskú a racionálnu, prejavujú napriek aj rôznym zákonom, vždycky. Upozorňujem, že vlastne to schytávajú už 20 rokov. Chudobné, južné časti, ktoré sú naozaj podstatne chudobnejšie ako celý Sever, a berú tých ľudí a ubytovávajú ich a starajú sa o nichi. Je tam na toto veľký systém vypracovaný. Upozorňujem, že imigrácia hrozí pre nás takisto každý deň. Ukrajina, keby tam začalo niečo veľké, keď dôjde na hranice desaťtisíc ľudí, tak ich nezachráni ani sto schengenských hraníc. Na to môžeme aj my byť pripravení, iste, že aj sme, ale neni to také jednoduché, čo by sme vtedy robili. Čo sa týka pána Hlinu, tentokrát som sledoval jedným okom stále ministra a bol by som vyprával, keby ma nepočúval. Mám dojem, že ma počúval. Čiže nesmieme vidieť vždycky len to zlé. Nechcel som nejako ovplyvniť tento zákon, ani nemôžem, ale som chcel do toho placu troška hodiť pár myšlienok. Veľmi dobrá myšlienka je to, že naozaj tuná treba sedieť za stolom, diplomaticky rokovať a tak ďalej, stále, nie nejako radikálne povedať, že nie. To sa nedá vôbec v tomto smere. Iste pán minister číta šifry, z Talianska ich je veľa, ja som ich tiež veľa písal. A tie hovoria, aká je skutočná situácia a teda vieme dobre omnoho viac, ako je v novinách, ako my všetci, že čo sa tam vlastne deje a čo nás neminie. V tomto smere tá diplomacia pracuje, aj keď sa o nej v podstate nevie. Existujú rôzne správy z veľvyslanectiev, ktoré upozorňujú, aká bude situácia, čo nás neminie, veľmi jasne. Ďakujem.
Borec, Tomáš, minister spravodlivosti SR (2014-03-27):
Ďakujem veľmi pekne za slovo, pán predsedajúci. Dovoľte, aby som sa krátko vyjadril záverom k rozprave, k druhému čítaniu. Som veľmi rád, že dnes zazneli skutočne vecné pripomienky a debata. Je fakt, ale, samozrejme, odôvodnený fakt, že to prijímanie tohto návrhu ide v skrátenom konaní. Ale je to na prospech podnikateľov. A to, myslím si, nikto nespochybnil. Takže k jednotlivým tým bodom som chcel povedať asi toľko, že naozaj čo sa týka rokovania, tak prešlo rokovanie cez všetky podnikateľské zväzy. Dokonca aj ja som mal na ministerstve spravodlivosti dva podnikateľské zväzy spolu s úradom. A predebatovali sme niektoré témy. A čo sa týka tej obligatórnosti pokút, je to ozaj skutočne otázka možno časového rámca, ktorý je tu veľmi zúžený. Ale ja mám skutočne tiež značne, by som povedal, jasnú informáciu, že to, čo spomínal pán Poliačik v rozprave, tak hovoril o preambule, kde sa hovorí o fakultatívnosti. Ale faktom je, že ten článok 24, čo pán poslanec Jánoš spomenul, skutočne hovorí o tých pokutách, ktoré musia byť obligatórne. A tam z toho niet cesty preč. Takže mrzí ma, ale je to tak, treba si to len pozrieť. Možnože máme otvorený priestor zase do budúcnosti. Je zároveň aj fakt to, čo hovoril pán poslanec Mihál, že na úrovni Európskej únie sa prejednáva momentálne nová smernica, ktorá smeruje k ochrane osobných údajov, ktorá odráža rôzne témy a otázky týkajúce sa aj problému, ktorý vznikol kauzou Snowden a podobne. Čiže tieto veci všetky sa budú odrážať v tejto smernici. A príde k nám na stôl, do parlamentu, aj na vládu. Takže budeme tu opäť k tomu v nejakom v krátkom čase alebo v dlhšom čase sedieť. Čiže záverom by som chcel požiadať o podporu tohto návrhu zákona. Ja som už povedal jasne, čo sa týka začiatku v úvodnom slove, tam sa nič nezmenilo, čiže len v tej spoločnej správe, s tou súhlasím. Čiže len toľko. Ďakujem veľmi pekne, dopočutia. Všetko dobré, skončil som.
Baránik, Alojz, poslanec NR SR (2017-06-15):
Tak žiadne také. Tento parlament sa skladá z ľudí, ktorí boli doňho poslaní voličmi, a tí majú právo vedieť, kto z nás ako hlasoval. A ja by som tu urobil takú úplne jednoznačnú rovnicu. Kto hlasuje za tajnú voľbu, hlasuje s fašistami. A takto to je. (Ruch v sále.) Len si to všetci zrátajme, kto bude hlasovať, ešte raz opakujem, kto bude hlasovať v tomto prípade za tajnú voľbu, bude hlasovať o riaditeľovi RTVS s fašistami. Ďakujem.
Glück, Richard, poslanec NR SR (2024-04-24):
Ďakujem pekne, pán predsedajúci. Pán poslanec Viskupič, ako obvykle, aj teraz ti poviem, že vystúpenie ako celok hodnotím pozitívne v tom slova zmysle, že sa snažíš prinášať riešenia do debaty a poďme debatovať a hľadať tie najlepšie riešenia. Zopár bodov, však by som ťa chcel na to upozorniť, že spomínal si video predsedu Fica, kde bol tankovať v zahraničí, no faktom však je, že v roku 2022, bol to jún, bola priemerná cena na Slovensku pohonných hmôt 1,907 eura. Čiže ten problém tu máme dlhodobo a ja súhlasím aj s tebou a myslím si, že na tom sa zhodne celá sála Národnej rady Slovenskej republiky, že tie ceny, ktoré momentálne sú, nie sú dobré a za vládnu koalíciu môžem povedať, že všemožne hľadá všetky možné riešenia k tomu, ako čo najlepšie pomôcť občanom, voličom vašim aj našim. Faktom však je, že bolo by to pre nás určite oveľa jednoduchšie, a pre pána ministra Kamenického, ak by nenašiel verejné financie v najhoršej, v najhoršej kondícii v celej Európskej únii. A tento stav bol spôsobený za bývalých vlád, veď potvrdzuje to predsa aj to, že ste z vlády odišli, pretože ste sa už nemohli pozerať na to, akým spôsobom boli verejné financie drancované, či už keď sa bavíme o covide, o nákupoch počas mimoriadneho stavu, kde ešte ani netušíme, kde tie peniaze išli. Či sa bavíme o najnovšom zistení NKÚ, ktoré konštatuje, že v roku 2022, keď Slovensko nepotrebovalo kúpiť ani jednu jedinú vakcínu na covid, tak ich nakúpili za 151 mil. eur. Čiže to sú takéto animozity, ktoré sa diali, a dnes nemôžte robiť odpočet po polroku vlády, že v akom stave sú verejné financie, keď za tri a pol roka tieto verejné financie boli do slova a do písmena zdevastované. Ďakujem pekne.
Hrnčiar, Andrej, podpredseda NR SR (2018-06-13):
Dve faktické poznámky, tri faktické poznámky. Nech sa páči, pani poslankyňa Zemanová.
Sulík, Richard, predseda NR SR (2011-03-31):
Pán poslanec Bugár.
Blanár, Juraj, podpredseda NR SR (2023-02-09):
Pán poslanec Šefčík, môžete reagovať na faktické.
Laurenčík, Milan, podpredseda NR SR (2022-02-22):
Pán poslanec, slušne sa vyjadrujte!
Laššáková, Jana, podpredsedníčka NR SR (2012-10-25):
Pán poslanec, chcete položiť doplňujúcu otázku? Áno. Nech sa páči, máte možnosť.
Hrušovský, Pavol, podpredseda NR SR (2011-03-25):
Panie poslankyne, páni poslanci, vítam vás na štvrtom rokovacom dni 16. schôdze Národnej rady Slovenskej republiky. Ešte pred začatím rokovania chcem informovať, že o ospravedlnenie na dnešnom rokovaní požiadala pani poslankyňa Rosová a pán poslanec Dušan Švantner. Včerajšie rokovanie sme prerušili pri prerokovávaní návrhu zákona o obchodných reťazcoch a obchodných vzťahoch medzi odberateľom a dodávateľom tovaru, ktorý prerokovávame ako tlač 210. Poprosím, aby za navrhovateľa a vládu Slovenskej republiky zaujal svoje miesto pán minister Miškov, ktorý zákon odôvodnil. A udeľujem slovo pánovi poslancovi Záhumenskému, ktorý včera nedokončil svoje vystúpenie a ktorý bol do rozpravy prihlásený ako jeden z dvoch rečníkov. Nech sa páči, pán poslanec Záhumenský. (Pokračovanie v rokovaní o vládnom návrhu zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny, tlač 210.)
P. Paška, predseda NR SR: (2007-10-30):
Ešte chvíľočku vás poprosím, aby kolegyne, kolegovia mohli zaujať svoje miesta a pristúpime k hlasovaniu. Dámy a páni, budeme pokračovať v rokovaní programu 14. schôdze hlasovaním o prerokovaných bodoch programu. Budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov. Je to tlač 386. Dámy a páni, poprosím, aby sme sa ešte pred samotným hlasovaním prezentovali a zistili, či sme uznášaniaschopní. Prezentujte sa. Je prítomných 83 poslancov. Konštatujem, že Národná rada je uznášaniaschopná. Poprosím teraz pani poslankyňu Vaľovú, aby ako spoločná spravodajkyňa z výboru pre sociálne veci a bývanie uvádzala hlasovanie. Poprosím o pokoj, aby sme sa počuli, o čom budeme hlasovať. Nech sa páči, pani spravodajkyňa.
Markovič, Peter, poslanec NR SR (2010-12-02):
Áno. 17 až 19, 21 až 25, 28 až 37, 40 až 43, 45, 47, 49 až 68, 70 až 74 s odporúčaním gestorského výboru schváliť.
Janckulík, Igor, poslanec NR SR (2018-02-02):
Ešte poprosím, páni predsedajúca.
Pollák, Peter, poslanec NR SR (2023-12-19):
Ďakujem veľmi pekne, pán podpredseda. Vilo, ďakujem ti za tvoju rozpravu, dobré zhodnotenie novej politickej kultúry, ktorú tu doniesli noví koaliční poslanci a predstavitelia vládnej koalície. Pred voľbami sľubovali, že sa všetko bude diať v poriadku, nebude chaos, nebudú skrátené legislatívne konania, všetko pôjde tak, ako má. A aká je súčasná realita? Politická nekultúra. Ignorujú sa medzirezortné pripomienkové konania, ktoré majú slúžiť na kvalitne urobené a kvalitne fungujúce zákony. Ignoruje sa občianska spoločnosť, opozícia či iné orgány štátu, ktoré bijú na poplach. Ignoruje sa akákoľvek kritika a všetko sa rieši v rozpore s rokovacím poriadkom. Samozrejme, v skrátených legislatívnych konaniach. Dôvodové správy sú len zdrapom papiera a plné floskúl, kde nie je vysvetlené, čo zákon rieši a ani prečo je dôležité ho prijať. Arogancia novej vládnej koalície sa nedá porovnať s ničím, čo sme tu videli kedykoľvek predtým. A táto politická nekultúra má len jeden cieľ, chopiť sa všetkej moci v štáte a už ju nikdy z rúk nepustiť. Predísť tomu, čo sa stalo vo voľbách v roku 2020. A s týmto cieľom sa snažia odstrániť akúkoľvek existujúcu, ale aj možnú kritiku. Namiesto zákona, ktorý vytvára nové ministerstvo, tu máme ďalších 20 návrhov zákona, ktoré menia všetko možné cez zbrojenie, odvolávanie šéfov úradov, ktorí by ich mohli ohroziť, rušia fond vzájomnej pomoci či presúvajú národnú lotériu pod nové ministerstvo, aby si tam mohli rozdeľovať veľké zisky. Proste a jednoducho, obrovská katastrofa. Ešte raz, Vilo, veľmi pekne ďakujem.
Kotleba, Marian, poslanec NR SR (2021-06-16):
Pán poslanec Žiak, ja, len jedna vec ma zaujala v tom vašom vystúpení. Odvčera, odvčera tu niektorí kolegovia poslanci vyťahujú Trnku, že teda Dobroslav Trnka, že ako slúžil na ovládanie štátu. Ale keď vo funkcii generálneho prokurátora podal podnet na rozpustenie vlasteneckej politickej strany a táto aj rozpustená bola, vtedy ste mu vy alebo vám podobní ľudia tlieskali a nevedeli ste ho vynachváliť, že aký je on etalón zákonnosti a ochrany demokracie a neviem čoho všetkého, a dnes je symbolom korupcie. Čiže vidíte, že ako rýchlo sa, ako rýchlo sa vedia tie váhy spravodlivosti otočiť. Ako rýchlo sa vie zmeniť tá paradigma, ako sa na nejakého človeka v nejakom postavení, v nejakej funkcii nahliada, ako sa tento človek hodnotí. A ja si myslím, že, ja si myslím, že tá história postupne dá odpoveď na všetky otázky a na všetky úlohy jednotlivých politikov. Aj na to, či boli zapletení do nejakých spravodajských hier, alebo neboli, či ich konanie bolo motivované dobrým úmyslom a dopadlo zle, alebo bolo motivované naozaj špinavosťou a nejakým, nejakým nekalým, nekalým zámerom. Ale cieľom tohto môjho, mojej faktickej na vaše vystúpenie bolo poukázať naozaj na to, ako jedného chválite a prejde pár rokov a už je to ten najhorší na svete. Ďakujem pekne.
Paška, Pavol, predseda NR SR (2013-04-30):
Pán poslanec Lipšic.
Bittó, Cigániková, Jana, poslankyňa NR SR (2021-05-28):
A keby sme dali súhlas parlamentu, avšak nech nezdržujeme kolegov. Mne to nevadí. (Reakcie z pléna a prerušenie vystúpenia predsedajúcim.)
S. Becík, minister pôdohospodárstva SR: (2009-04-28):
Vzhľadom na to, že ide o zákon, ktorý sa týka takmer všetkých občanov a jeho prijatím sa dosiahne súlad s požiadavkami stanovenými v právnych predpisov Európskeho spoločenstva a zároveň sa vytvoria priaznivejšie podmienky na uplatňovanie ochrany voľne žijúcej zveri a výkonu práva poľovníctva v Slovenskej republike si vás dovoľujem požiadať o jeho prerokovanie a schválenie. Taktiež sa stotožňujem s návrhmi gestorského výboru, ktoré sú uvedené v spoločnej správe výboru. Ďakujem za slovo.
Paška, Pavol, predseda NR SR (2013-06-19):
Budeme hlasovať o návrhoch, najprv o návrhu pána poslanca Štefanca, samozrejme, ktorý je veľmi podobný ako návrh pána poslanca Kollára. Páni určite o tejto problematike budeme hovoriť, ale budeme teraz hlasovať o vašom návrhu, pán poslanec Štefanec. (Ruch v sále.) (Hlasovanie.) 138 prítomných, 59 bolo za, 74 proti, 5 sa zdržali. Návrh sme neschválili. Pán poslanec Mihál, ja s vami súhlasím, potreboval by som konzultovať s pani ministerkou a nájdeme vhodný čas, aby, súhlasím, je tam rozsah, ktorý, budeme hlasovať o tom. Hlasujeme o vašom návrhu. (Hlasovanie.) 140 prítomných, 60 za, 75 proti, 5 sa zdržali. Návrh sme neschválili. Návrh pána Kollára. (Hlasovanie.) 130 prítomných, 52 za, 75 proti, 2 sa zdržali, 1 nehlasoval. Budeme teraz hlasovať o prerokovaných bodoch. Chcem vás ešte, dámy a páni, informovať, že v zmysle čl. 5 ods. 1 a 2 volebného poriadku o voľbe a odvolávaní funkcionárov zobrala pani poslankyňa Mária Ritomská späť svoj návrh kandidáta na podpredsedu Najvyššieho kontrolného úradu. Keďže tento bod nespĺňa podmienky, nie sú kandidáti, stal sa bezpredmetným a nebudeme o ňom rokovať. Poprosím pána Daniela Duchoňa, aby uviedol hlasovanie o uznesení k návrhu štátneho záverečného účtu za rok 2012 . Je to tlač 526.
Laurenčík, Milan, podpredseda NR SR (2021-05-11):
Vážená pani poslankyňa, vážení páni poslanci, pokračujeme v popoludňajšom rokovaní piateho dňa 28. schôdze Národnej rady Slovenskej republiky v prerušenej rozprave o petícii občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ (tlač 527). Prosím predsedu výboru pre pôdohospodárstvo a životné prostredie pána poslanca Jaroslava Karahutu, aby zaujal miesto, už zaujal, pre spravodajcov. Vy ste navrhovateľ či spravodajca teraz? (Reakcia z pléna.) Mali ste asi sedieť na druhej strane, to je jedno (reakcia z pléna), áno, keď ste sám, tak môžte tam sedieť. Ďalšou v poradí z ústne prihlásených rečníkov do rozpravy je pani poslankyňa Jana Vaľová, ktorej odovzdávam slovo, a pripraví sa pán poslanec Jozef Pročko. Pani poslankyňa Vaľová, rečnícky pultík je váš. (Pokračovanie rokovania o petícii občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“, tlač 527.)
Sopko, Miroslav, poslanec NR SR (2018-02-08):
Ďakujem, ale predtým ešte poprosím pána poslanca Tomáša, má tu svoju poslaneckú kartu. Takže, vážený pán predsedajúci, ctená pani poslankyňa, vážení páni poslanci, v rozprave vystúpil jeden poslanec, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Susko, Boris, poslanec NR SR (2012-10-29):
Vážený pán predseda, v rozprave k predmetnému návrhu zákona vystúpili štyria poslanci. Boli podané dva pozmeňujúce, resp. doplňujúce návrhy. Jeden pozmeňujúci návrh som podal ja a jeden doplňujúci návrh podal pán poslanec Chren. Keďže pán poslanec Chren vzal svoj podpis na uvedenom pozmeňujúcom návrhu späť, pozmeňujúci návrh týmto nespĺňa náležitosť 15 podpisov a nebudeme o ňom hlasovať. Keďže spoločná správa neobsahuje žiadne pozmeňujúce ani doplňujúce návrhy, pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte, prosím, hlasovať o mojom pozmeňujúcom návrhu.
Kočiš, Eduard, poslanec NR SR (2023-01-24):
Veľmi pekne ďakujem za slovo, pán predsedajúci. Celý tento pozmeňujúci návrh zákona je taký mišmaš. Je to taká všehochuť všehokoľvek. Jednoducho ak sa vlády, ktoré vládnu, boja vlastných občanov, tak to už o niečom svedčí. A práve tento pozmeňujúci návrh zákona je toho jasným príkladom. Ak sa najmä strana SaS a strana OĽANO ešte rok dozadu, možno 14 mesiacov bili do hrude, bili do pŕs o tom, a tvrdili stále dookola, aký je pomerný systém, ktorý máme na Slovensku, že Slovensko je jedným volebným obvodom, je to niečo zlé, je to nejaký pohrobok mečiarovských čias a ako tento pomerný systém musia zmeniť oni, demokrati, tak zrazu vyjde na tlačovú konferenciu jeden človiečik menom Igor Matovič a ten zrazu povie, že REPUBLIKA, SMER a HLAS je dohodnutá v budúcich parlamentných voľbách, kedy uspeje, zmeniť tento pomerný systém na väčšinový a proporcionálny. Jednoducho tento človek mal nejaký sen a tento sen sa mu teraz pani kolegyňa Kolíková snaží zmeniť na nejakú skutočnosť. To znamená, že ich strach je neproporcionálne rovnaký s tým, čo si ľudia momentálne na Slovensku želajú. Ak demokratické voľby, či sú v riadnom termíne, alebo v termíne skoršom, sú tým najväčším znakom demokracie, tak ja sa pýtam, prečo tento znak demokracie idete vziať občanom, ktorí vás zvolili do ústavnej funkcie, dali vám možnosť si hriať zadok skoro štyri roky na parlamentnej stoličke, a vy im teraz napľujete do očí, pretože podľa vášho názoru už nie sú títo ľudia demokraticky zmýšľajúci a sú nejakí, nejakí ľudia na opačnom brehu politického spektra a chcú zvrhnúť demokraciu, ktorú vy tak hrdinsky bránite.
Danko, Andrej, podpredseda NR SR (2024-06-13):
Zapnite si, pôjde ešte, kartou. Nemáte obmedzený čas.
Šebej, František, poslanec NR SR (2014-06-26):
Ďakujem, pán predseda. Pán kolega Kuffa, dovoľte, aby som ako predseda zahraničného výboru vyslovil obdiv k hĺbke a šírke vašich vedomostí a aj ku geopolitickej zrelosti vašich úvah. A tiež, aby som vyslovil obdiv k tomu, že sa vám podarilo vytvoriť nový žáner parlamentnej diskusie. A nazval by som ho, že: voľný tok asociácií. Jedna vec mi tam chýbala, bola to jedna veta celá, nebola tam ani jedna bodka. Ale tak to je asi súčasť toho nového žánru. Ďakujem.